**Pojasnilo glede dviga cen energentov s strani dobaviteljev**

Spoštovani,

kot upravnik v razmerjih glede dobave energentov v stavbah v etažni lastnini nastopamo zgolj kot pooblaščenec etažnih lastnikov in **nimamo možnosti oblikovanja pogojev na strani ponudnikov oz. dobaviteljev energentov**. Kot je razvidno iz javnega poročanja, je dobava energentov **že več mesecev soočena z ekstremnimi nihanji oz. z ekstremno rastjo cen na globalnem trgu energentov**, kar se odraža tudi v visokih cenah s strani dobaviteljev.

Upravnik torej nima nikakršnih vzvodov vplivanja na oblikovanje cene, niti odločanja pri špekulativnih nakupih energentov, saj ne nastopa na borzi trga energentov, kar lahko počno zgolj dobavitelji. Kot pooblaščenec etažnih lastnikov **smo povsem odvisni od ponudbe dobaviteljev**, katere lahko zgolj sprejmemo ali zavrnemo, medtem ko dobavitelji pri postavljanju pogojev dobave, med drugim tudi npr. pri odrekanju pravice gospodinjskega odjema energenta etažnim lastnikom v večstanovanjskih stavbah, delujejo enotno **ali pa ponudb v trenutno zaostrenih razmerah visokih nihanj cen energentov ne želijo poslati.**

Glede na zgoraj predstavljeno, še naprej v imenu množice etažnih lastnikov v gospodinjstvih večstanovanjskih stavb, apeliramo na posamezne dobavitelje in tudi državo, da naj se spoštujejo predpisi, predvsem pa določila v slednjih, ki ščitijo ranljive odjemalce, med katere vsekakor spadajo tudi gospodinjstva v večstanovanjskih stavbah in se jih v tem trenutku obravnava neenakopravno v primerjavi z ostalimi gospodinjstvi. Slednja prizadevanja se vodijo tako samostojno kot tudi preko Združenja upravnikov nepremičnin pri GZS: [**https://www.gzs.si/zbornica\_za\_poslovanje\_z\_nepremicninami/novice/ArticleId/82310**](https://www.gzs.si/zbornica_za_poslovanje_z_nepremicninami/novice/ArticleId/82310)

V skladu z vsemi zgoraj izpostavljenimi dejstvi v prvi vrsti pričakujemo predvsem **ustrezen odziv in ukrepanje države**, ki ima na tem področju pristojnosti, da vpliva na politiko na strani dobaviteljev ter tako razreši situacijo z razbremenitvijo skupin, ki jih trenutna draginja pri dobavi energentov najbolj prizadene. Do takrat pa bomo kot pooblaščenec etažnih lastnikov, slednjim še naprej stali ob strani in si prizadevali za spoštovanje njihovih interesov tako s strani dobaviteljev kot tudi same države.

Vaš upravnik

Tabor upravljanje in vzdrževanje d.o.o.